ఈక్వినార్

**ఈక్వినార్‌ ASA** (గతంలో **స్టాటాయిల్,** **స్టాటాయిల్ హైడ్రో**) అనేది నార్వేలోని స్టావాంజర్‌లో ప్రధాన కార్యాలయం కలిగిన నార్వేజియన్ బహుళజాతి ఇంధన సంస్థ. ఇది ప్రధానంగా పునరుత్పాదక శక్తిలో అదనపు పెట్టుబడులతో 36 దేశాలలో పనిచేస్తున్న పెట్రోలియం కంపెనీ. 2020 ఫోర్బ్స్ 2000 గ్లోబల్లో, ఈక్వినార్ ప్రపంచంలో 169వ అతిపెద్ద పబ్లిక్ కంపెనీగా స్థానం పొందింది. 2023 లో, కంపెనీ అదే జాబితాలో 52 వ స్థానంలో నిలిచింది.  2021 నాటికి ఈ కంపెనీలో 21,126 మంది ఉద్యోగులు ఉన్నారు.

2007 లో స్టాటాయిల్‌ను నార్స్క్ హైడ్రో యొక్క చమురు, గ్యాస్ విభాగంతో విలీనం చేయడం ద్వారా ప్రస్తుత కంపెనీ ఏర్పడింది.  2017 నాటికి నార్వే ప్రభుత్వం 67% వాటాలతో అతిపెద్ద వాటాదారుగా ఉంది, మిగిలినది పబ్లిక్ స్టాక్. యాజమాన్య వాటాను నార్వేజియన్ పెట్రోలియం, ఇంధన మంత్రిత్వ శాఖ నిర్వహిస్తుంది.  ఈ కంపెనీ ప్రధాన కార్యాలయం స్టావాంజర్‌లో ఉంది. అయితే వారి అంతర్జాతీయ కార్యకలాపాలలో ఎక్కువ భాగం ప్రస్తుతం ఓస్లో వెలుపల ఉన్న ఫోర్నెబు నుండి నిర్వహిస్తోంది. 

*ఈక్వినార్‌* అనే పేరును 2018 లో పెట్టారు. *ఈక్విటీ*, *ఈక్వాలిటీ*, *ఈక్విలిబ్రియం* వంటి పదాలకు మూలమైన *ఈక్వి* అనే పదాన్ని, *నార్వేను తలపించే నార్* నూ కలపడం ద్వారా ఇది ఏర్పడింది. ఇది కంపెనీ నార్వేజియన్ మూలానికి చెందినదని సూచిస్తుంది.  *స్టాటాయిల్* అనే పూర్వ పేరు యొక్క నార్వేజియన్ అర్థం 'స్టేట్ ఆయిల్'. ఇది, కంపెనీ ప్రభుత్వ యాజమాన్యంలో ఉందని సూచిస్తుంది. 

## చరిత్ర
ఈక్వినార్‌, మూడు ప్రధాన నార్వేజియన్ పెట్రోలియం కంపెనీలైన స్టాటాయిల్, నార్స్క్ హైడ్రో, సాగా పెట్రోలియం ల నుండి ఉద్భవించింది. చివరి రెండూ 1999 లో విలీనమయ్యాయి.

### పాత స్టాటాయిల్
**డెన్ నోర్స్కే స్టాట్స్ ఓల్జెసెల్స్‌కాప్ A/S** కంపెనీని నార్వే ప్రభుత్వ యాజమాన్యంలో లిమిటెడ్ కంపెనీగా 1971 జూలై 14 న నార్వేజియన్ పార్లమెంట్ స్టోర్టింగెట్ ఆమోదించిన చట్టం ద్వారా స్థాపించారు. ఖండాంతర షెల్ఫ్‌లోని చమురు పరిశ్రమలో నార్వే భాగస్వామ్యం సాధించడం, దేశీయ పెట్రోలియం పరిశ్రమకు పునాదులు వేస్తూ, పెట్రోలియం పరిశ్రమలో నార్వేజియన్ సామర్థ్యాన్ని పెంపొందించడం దీని ఉద్దేశం. పరిశ్రమల మంత్రితో, ఆ తరువాత పెట్రోలియం, ఇంధన మంత్రితో ముఖ్యమైన అంశాలను చర్చించడం స్టాటాయిల్ బాధ్యత. అది పార్లమెంటుకు వార్షిక నివేదికను కూడా సమర్పించాల్సి ఉంది.

1973 లో కంపెనీ పెట్రోకెమికల్ పరిశ్రమలో ఉనికిని సంపాదించే పనిని ప్రారంభించింది. దీని ఫలితంగా 1980 లో రాఫ్నెస్‌లో ప్రాసెసింగ్ ప్లాంట్లు అభివృద్ధి చెందాయి. నార్స్క్ హైడ్రోతో భాగస్వామ్యంతో మోంగ్‌స్టాడ్ ప్లాంట్ ఏర్పడింది. 1981 లో గుల్ఫాక్స్ ఫీల్డ్‌లోని నార్వేజియన్ కాంటినెంటల్ షెల్ఫ్‌పై ఆపరేటర్ హక్కులను పొందింది. అది సాధించిన మొదటి నార్వేజియన్ కంపెనీ స్టాటాయిల్. 1987  88 కంపెనీ చరిత్రలో అతిపెద్ద కుంభకోణం, మోంగ్‌స్టాడ్ కుంభకోణం జరిగింది. అప్పటి వరకు తిరుగులేని CEOగా ఉన్న అర్వ్ జాన్సెన్‌ తప్పుకున్నాడు. 

1980 లలో స్టాటాయిల్ పూర్తిగా ఇంటిగ్రేటెడ్ పెట్రోలియం కంపెనీగా మారాలని నిర్ణయించుకుంది. స్టాటాయిల్ ఇంధన స్టేషన్ బ్రాండ్‌ను నిర్మించడం ప్రారంభించింది. నార్వేలోని స్టేషన్లు నోరోల్ స్టేషన్లుగా ఉద్భవించగా, డెన్మార్క్, స్వీడన్‌ల లోని 1985 స్టేషన్లను ఎస్సో నుండి కొనుగోలు చేసింది. ఐర్లాండ్‌లోని 1992 స్టేషన్లను బ్రిటిష్ పెట్రోలియం నుండి, 1990 ల మధ్యలో కోనోకోఫిలిప్స్ జెట్ నుండి కొనుగోలు చేసింది. తరువాత 2006 లో స్టాటాయిల్ వీటిని టోపాజ్ ఎనర్జీకి అమ్మేసింది. 1990 లలో తూర్పు ఐరోపాలోని కొన్ని ప్రాంతాలలో స్టాటాయిల్ స్టేషన్ల నెట్‌వర్క్‌ను కూడా నిర్మించింది. 

1991 లో స్టాటాయిల్‌కు, స్థానిక పర్యావరణవేత్తలతో ప్రధానంగా నేచుర్ ఓగ్ ఉంగ్డోమ్, ఫ్రెండ్స్ ఆఫ్ ది ఎర్త్ నార్వే కి చెందిన వారితో వివాదం తలెత్తింది.  నార్వేలోని ట్రోండ్‌హీమ్‌లోని రోట్‌వోల్‌లో కొత్త పరిశోధన, అభివృద్ధి కేంద్రాన్ని నిర్మించడాన్ని వారు నిరసించారు. ఇది నగరానికి దగ్గరగా గణనీయమైన పక్షుల జీవరాశి కలిగిన చిత్తడి నేలల ప్రాంతం. పర్యావరణవేత్తల శాసనోల్లంఘనతోఈ వివాదం పరాకాష్టకు చేరుకుంది. అయినప్పటికీ ఆ కేంద్రాన్ని నిర్మించడం మాత్రం జరిగిపోయింది.

2001 లో ఈ కంపెనీని పబ్లిక్ లిమిటెడ్ కంపెనీగా మార్చారు, ఓస్లో స్టాక్ ఎక్స్ఛేంజి, న్యూయార్క్ స్టాక్ ఎక్స్ఛేంజి రెండింటిలోనూ నమోదైంది. అదే సమయంలో, దాని పేరును **స్టాటాయిల్ ASA** గా మార్చుకుంది. ప్రభుత్వం 81.7% వాటాలను నిలుపుకుంది. 2004, 2005 లలో మరింత ప్రైవేటీకరణతో, ప్రభుత్వ వాటా 70.9% కి తగ్గింది.

2002–2003లో ఇరాన్‌లో లాభదాయకమైన చమురు కాంట్రాక్టులను పొందేందుకు ఆ కంపెనీ లంచాలు ఇచ్చినట్లు స్టాటాయిల్/హార్టన్ కేసు తేల్చింది. ఇది ప్రధానంగా ఇరాన్ మాజీ అధ్యక్షుడు హషేమి రఫ్సంజాని కుమారుడు మెహదీ హషేమి రఫ్సంజాని యాజమాన్యంలోని ఇరానియన్ కన్సల్టెన్సీ సంస్థ హోర్టన్ ఇన్వెస్ట్‌మెంట్స్ సేవలను నియమించుకోవడం ద్వారా జరిగింది. ఇరాన్‌లోని ముఖ్యమైన రాజకీయ ప్రముఖులను ప్రభావితం చేసి, స్టాటాయిల్‌కు చమురు కాంట్రాక్టులను మంజూరు చేయడానికి హార్టన్ ఇన్వెస్ట్‌మెంట్స్‌కు స్టాటాయిల్ US$15.2 మిలియన్లు చెల్లించింది. అవినీతి కుంభకోణాన్ని 2003 సెప్టెంబరు 3 న నార్వేజియన్ పేపర్ *డాగెన్స్ నేరింగ్స్లివ్* బయటపెట్టింది. 2006 లో కంపెనీ US విదేశీ అవినీతి పద్ధతుల చట్టాన్ని ఉల్లంఘించినందుకు $10.5 మిలియన్ల జరిమానా కట్టేందుకు అంగీకరించింది.

2007 సెప్టెంబరులో స్టాటాయిల్, బ్రెజిలియన్ చమురు కంపెనీ పెట్రోబ్రాస్ అన్వేషణ, సముద్ర అంతర్భాగం, జీవ ఇంధనాల సహకారాన్ని విస్తరించే లక్ష్యంతో ఒక ఒప్పందంపై సంతకం చేశాయి. ఈ ఒప్పందం ప్రకారం, స్టాటాయిల్ ఆరు ఆఫ్‌షోర్ లైసెన్స్‌లలో భాగస్వామిగా మారింది, అలాగే బయోఫ్యూయల్స్ ఉత్పత్తిని విస్తరించింది. పెట్రోబ్రాస్, స్టాటాయిల్‌లు కలిసి బ్రెజిల్ లోను, ప్రపంచంలోని మిగిలిన ప్రాంతాలలోనూ, కూరగాయల నూనెను ముడి చమురుకు జోడించి సల్ఫర్ లేని ఇంధనాన్ని తయారు చేసేందుకు డజన్ల కొద్దీ శుద్ధి కర్మాగారాలను ఏర్పాటు చేయాలనే ప్రణాళికలను ప్రకటించాయి. 2008 మార్చి 4 న స్టాటాయిల్ పెరెగ్రినో చమురు క్షేత్రంలో అనడార్కో పెట్రోలియం యొక్క 50% వాటాను $1.8 బిలియన్లకు కొనుగోలు చేసింది. 

2007 లో నార్త్ అమెరికన్ ఆయిల్ సాండ్స్ కార్పొరేషన్‌ను $2.2 బిలియన్లకు కొనుగోలు చేసిన తర్వాత స్టాటాయిల్, కెనడాలోని అథబాస్కా చమురు ఇసుక క్షేత్రంలో పెద్ద ప్రాంతాన్ని కొనుగోలు చేసింది.

2009లో, స్టాటాయిల్ ప్రపంచంలోనే మొట్టమొదటి లోతైన నీటిలో తేలియాడే పెద్ద-సామర్థ్యం గల విండ్ టర్బైన్, హైవిండ్‌ను ప్రారంభించింది.  ఎత్తు, 2.3 MW టర్బైన్‌తో కూడిన ఈ టవర్‌ను నార్వేలోని స్టావాంజర్ నుండి  దూరంలో  లోతైన నీరున్న అమోయ్ ఫ్యోర్డ్‌లోకి 2009 జూన్ 9 న రెండు సంవత్సరాల పరీక్షా పరుగు కోసం తరలించారు.

### హైడ్రో
1965 లో హైడ్రో, ఎల్ఫ్ అక్విటైన్ తో పాటు, మరో ఆరు ఫ్రెంచ్ కంపెనీలతో కలిసి పెట్రోనార్డ్‌ను ఏర్పాటు చేసి ఉత్తర సముద్రంలో చమురు, వాయువు కోసం శోధనలు నిర్వహించింది. హైడ్రో త్వరలోనే నార్త్ సీ పెట్రోలియం పరిశ్రమలో ఒక పెద్ద కంపెనీగా మారింది. అనేక క్షేత్రాలకు ఆపరేటర్‌గా కూడా మారింది. వీటిలో మొదటిది ఓసెబర్గ్.

1980 ల చివరలో హైడ్రో, నార్వే, స్వీడన్, డెన్మార్క్‌లోని మొబిల్ సర్వీస్ స్టేషన్‌లను కొనుగోలు చేసి, వాటి పేరును హైడ్రోగా మార్చింది. 1995 లో హైడ్రో, నార్వే, డెన్మార్క్‌లలోని తన స్టేషన్లను టెక్సాకోతో విలీనం చేసి, హైడ్రోటెక్సాకో అనే జాయింట్ వెంచర్‌ను సృష్టించింది. ఈ సర్వీస్ స్టేషన్ గొలుసును 2006 లో రీటాన్‌గ్రూప్పెన్‌కు విక్రయించింది. 1999 లో హైడ్రో, నార్వే కు చెందిన మూడవ అతిపెద్ద పెట్రోలియం కంపెనీ సాగా పెట్రోలియంను కొనుగోలు చేసింది. దీనికి ప్రధానంగా నార్వే, యునైటెడ్ కింగ్‌డమ్‌లలో ప్రధాన అప్‌స్ట్రీమ్ కార్యకలాపాలున్నాయి. ఆ తరువాత బ్రిటిష్ కార్యకలాపాలను అమ్మేశారు.

### విలీనం
thumb| స్టాటాయిల్ హైడ్రో లోగో
thumb| స్టాటాయిల్ షేర్లు లిస్ట్ చేయబడిన 10వ వార్షికోత్సవం సందర్భంగా, 2011 జూన్ 11 న న్యూయార్క్ స్టాక్ ఎక్స్ఛేంజ్
2006 డిసెంబరులో విలీన ప్రతిపాదన ప్రకటించబడింది.  EEA నియమాల ప్రకారం, ఈ విలీనాన్ని యూరోపియన్ యూనియన్ 2007 మే 3 న, నార్వేజియన్ పార్లమెంటు 2007 జూన్ 8 న ఆమోదించాయి.  కొత్త కంపెనీలో స్టాటాయిల్ వాటాదారులకు 67.3% వాటా ఉండగా, మిగిలిన 32.7% వాటా నార్స్క్ హైడ్రో వాటాదారులకు ఉంది. స్టాటాయిల్, నార్స్క్ హైడ్రో రెండింటిలోనూ అతిపెద్ద వాటాదారు అయిన నార్వేజియన్ ప్రభుత్వానికి, ఈ కంపెనీలో 67% వాటా ఉంది. అప్పటి నార్వేజియన్ ప్రధాన మంత్రి జెన్స్ స్టోల్టెన్‌బర్గ్, ఈ విలీనాన్ని "ఒక కొత్త యుగం ప్రారంభం... ప్రపంచ ఇంధన సంస్థను సృష్టించడం, నార్వే చమురు గ్యాస్ పరిశ్రమను బలోపేతం చేయడం"గా భావిస్తున్నట్లు వ్యాఖ్యానించాడు.

ఈ ప్రతిపాదన BP, టోటల్, షెల్ వంటి దాని పెద్ద యూరోపియన్ ప్రత్యర్థులతో పోలిస్తే చాలా ఎక్కువ పోటీ బలం కలిగిన సంస్థను సృష్టిస్తుందని, అదే సమయంలో ముఖ్యంగా గల్ఫ్ ఆఫ్ మెక్సికోలో వ్యూహాత్మక సముపార్జనలు చేసే కంపెనీ సామర్థ్యాన్ని పెంచుతుందని విశ్లేషకులు భావించారు. ఇది ప్రపంచంలో తొమ్మిదవ అతిపెద్ద చమురు కంపెనీ, ప్రస్తుత ఫార్చ్యూన్ గ్లోబల్ 500 జాబితాలో NOK 480 బిలియన్ల ఆదాయంతో ప్రపంచంలో 48వ అతిపెద్ద కంపెనీ అవుతుంది.

రెండు కంపెనీల విలీనాన్ని ప్రతిబింబించేలా, మైనర్ భాగస్వామి హైడ్రోను దృష్టిలో ఉంచుకుని ఉమ్మడి కంపెనీకి కొత్త పేరు పెట్టాలని నిర్ణయించారు. విలీనం సమయంలో అసలు కొత్త పేరు ఏమిటనేది అనుకోలేదు కూడా. స్టాటాయిల్‌హైడ్రో అనే పేరును తాత్కాలిక ఉపయోగం కోసం మాత్రమే అనుకున్నారు. ఆ సంస్థ తన పేరును *స్టాటాయిల్ ASA* గా మార్చుకోవాలని ప్రకటించింది. దీనిని 2009 మేలో జరిగిన వార్షిక సర్వసభ్య సమావేశం ఆమోదించింది. ఈ పేరును 2009 నవంబరు 2 న మార్చారు.

విలీనం తర్వాత కంపెనీలో నార్వే ప్రభుత్వ వాటా మొదట్లో 62.5%గా ఉంది. 2001 లో పార్లమెంటరీ నిర్ణయం ప్రకారం ప్రభుత్వం స్టాటాయిల్‌లో 67% వాటాను కలిగి ఉండాలనేది ఒక లక్ష్యం అని, నార్వేజియన్ ప్రభుత్వం తన వాటాను పెంచుకోవాలని భావిస్తున్నట్లు ప్రకటించింది. 2009 లో నార్వేజియన్ ప్రభుత్వం స్టాటాయిల్ వాటాలో 67% పొందాలనే లక్ష్యాన్ని చేరుకున్నట్లు ప్రకటించబడింది.

### 2009 తర్వాత పెట్టుబడులు, పరిణామాలు
2010 లో, స్టాటాయిల్ తన దిగువ స్థాయి వ్యాపారాన్ని ప్రత్యేక లిస్టెడ్ కంపెనీ స్టాటాయిల్ ఫ్యూయల్ &amp;amp; రిటైల్ గా విభజించింది. 2012లో అలిమెంటేషన్ కౌచే-టార్డ్, స్టాటాయిల్ ఫ్యూయల్ & రిటైల్‌ను $2.8 బిలియన్లకు కొనుగోలు చేసింది.

2010 మే 24 న స్టాటాయిల్ పెరెగ్రినో క్షేత్రంలో 40% వాటాను చైనా ప్రభుత్వ నియంత్రణలో ఉన్న చమురు కంపెనీ అయిన సినోకెమ్‌కు $3.07 బిలియన్ల నగదు మొత్తానికి విక్రయించింది, కానీ 60% వాటాను, ఆపరేటర్‌షిప్‌నూ నిలుపుకుంది.

2010 ఏప్రిల్ 7 న నార్వేజియన్ సముద్రంలోని నార్న్ చమురు క్షేత్రానికి ఉత్తరాన ఉన్న ఫోస్సెకాల్ ప్రాస్పెక్ట్‌లో చమురు, గ్యాస్ నిల్వలను కనుగొన్నట్లు స్టాటాయిల్ ప్రకటించింది. వెలికితీయగలిగే చమురు వనరులు  మధ్య ఉండవచ్చని తాత్కాలికంగా అంచనా వేసారు. అనుబంధ వయువు, ఉచిత వాయువుల పరిమాణం 1 - 3 బిలియన్ ప్రామాణిక క్యూబిక్ మీటర్ల మధ్య ఉంటుందని అంచనా వేసారు.

2011 జూన్ ప్రారంభంలో స్టాటాయిల్ ASA, గ్యాస్లెడ్ జాయింట్ వెంచర్‌లోని 24.1% వాటాలను NOK 17.35 బిలియన్లకు ($3.25 బిలియన్లు) సోల్విగ్ గ్యాస్ నార్వే AS కి విక్రయించింది. అమ్మాక, ఇంకా 5% వాటాలను కలిగి ఉంది.  2016లో స్టాటాయిల్ కెనడాలోని లీస్మర్ ఆయిల్ ఇసుక ఆపరేషన్‌ను అథబాస్కా ఆయిల్‌కు విక్రయించింది.

2011–2012లో, స్టాటాయిల్ ఉత్తర సముద్రంలో  చమురును కనుగొన్నట్లు ప్రకటించింది. నార్వేజియన్ కాంటినెంటల్ షెల్ఫ్‌లో ఆల్డస్ మేజర్ సౌత్ ప్రాస్పెక్ట్ వద్ద  మధ్య చమురునిల్వను కూడా కనుగొంది. హామర్‌ఫెస్ట్‌లోని స్నోహ్విట్ ఫీల్డ్‌కు ఉత్తరాన ఉత్తర నార్వేజియన్ సముద్రంలోని (స్టాటాయిల్ పరిభాషలో బారెంట్స్ సముద్రం) స్క్రుగార్డ్ ప్రాస్పెక్ట్ వద్ద ఒక పెద్ద కొత్త అన్వేషణ, బారెంట్స్ సముద్రంలోని హవిస్ ప్రాస్పెక్ట్‌లో  చమురును కూడా కనుగొంది.

2011లో, స్టాటాయిల్ బ్రిఘామ్ ఎక్స్‌ప్లోరేషన్‌ను $4.4 బిలియన్లకు కొనుగోలు చేసి, ఉత్తర డకోటాలోని బాకెన్ ఫార్మేషన్‌లో దాని ఆయిల్ షేల్ కార్యకలాపాలను పొందింది. 2012 లో స్టాటాయిల్ ఉత్తర డకోటా నుండి రైలు కార్ల ద్వారా రోజుకు 45,000 బ్యారెళ్ల చమురును పంపింది.

2011 నవంబరులో 7 మిలియన్ల నార్వేజియన్ క్రోనర్లను లంచంగా తీసుకుని దానికి "అనేక పదుల రెట్లు" ఒప్పందాలు, చెల్లింపులూ చేసారనే అభియోగంతో ఒక స్టాటాయిల్ కన్సల్టెంటును, మరో ఇద్దరినీ విచారించారు.

2013 జూన్లో స్టాటాయిల్, ఆస్ట్రేలియాలోని పెట్రోఫ్రాంటియర్ కార్పొరేషన్‌తో నిధులతో కూడిన జాయింట్ వెంచర్‌ను ప్రకటించింది. పెట్రోఫ్రాంటియర్ కు చెందిన జార్జినా బేసిన్ షేల్ ఆయిల్, గ్యాస్ బేరింగ్ నిర్మాణాలు ఆస్ట్రేలియా, ఉత్తర అమెరికాలోని ఇతర ఉత్పత్తి ప్రాంతాలకు అనుగుణంగా ఉన్నాయి.

2016 లో స్టాటాయిల్, $2.5 బిలియన్లకు శాంటాస్ బేసిన్‌లోని కార్కారా క్షేత్రంలో 66% పై పెట్రోబ్రాస్ నుండి లైసెన్స్ పొందింది.

2014 అక్టోబరులో స్టాటాయిల్, అజర్‌బైజాన్‌లోని షా డెనిజ్ గ్యాస్ ఫీల్డ్‌లో తన 15.5% వాటాను పెట్రోనాస్‌కు $2.25 బిలియన్లకు విక్రయించింది. 

2014 అక్టోబరు 1 నుండి స్టాటాయిల్ ఉక్రెయిన్‌లోని నాఫ్టోగాజ్‌కు సహజ వాయువును కూడా సరఫరా చేస్తోంది.

2016లో, స్టాటాయిల్ US విండ్ టర్బైన్ లీజింగ్ కంపెనీలో $3 మిలియన్ల వాటాను కొనుగోలు చేసింది.  2020లలో చమురు డిమాండ్ గరిష్ట స్థాయికి చేరుకుంటుందని, ఆ తర్వాత విద్యుత్ రవాణా కారణంగా నిరంతరం తగ్గుతుందని స్టాటాయిల్ అంచనా వేస్తోంది. 

2017 లో ఆర్కిటిక్‌లో చేస్తున్న పెద్ద అన్వేషణలో చమురు దొరకనప్పటికీ, ఆర్కిటిక్‌లో అన్వేషించడాన్ని కంపెనీ మానదనై స్టాటాయిల్ 2017 అక్టోబరులో ప్రకటించింది.

2017 అక్టోబరులో స్టాటాయిల్, స్కాట్లాండ్‌లో పీటర్‌హెడ్ నుండి  దూరంలో 30-మెగావాట్ల హైవిండ్ స్కాట్లాండ్ తేలియాడే పవన విద్యుత్ కేంద్రాన్ని స్థాపించింది.   అదే సంవత్సరం న్యూయార్క్ నగరంలో ఒక విండ్ టవర్ అసెంబ్లీ ఫామ్ నిర్మించడానికి ఈక్వినార్‌‌తో ఒప్పందం కుదుర్చుకుంది.

2018 మార్చిలో స్టాటాయిల్, పోలిష్ బాల్టిక్ స్రోడ్కోవీ III, బాల్టిక్ స్రోడ్కోవీ II (మిడిల్ బాల్టిక్ II/III) ఆఫ్‌షోర్ విండ్ ఫామ్‌లలో 50% వాటాను కొనుగోలు చేసింది. 

2026 నుండి ఏటా సహజ వాయు ద్రవాల సరఫరా కోసం ఈక్వినార్, దీపక్ ఫెర్టిలైజర్స్ అండ్ పెట్రోకెమికల్స్ కార్పొరేషన్ లిమిటెడ్ (DFPCL) తో 2024 ఫిబ్రవరిలో 15 సంవత్సరాల ఒప్పందాన్ని కుదుర్చుకుంది. వార్షిక సరఫరా 0.65 మిలియన్ టన్నుల గ్యాస్ వరకు ఉంటుంది. 

### ఈక్వినార్‌కు రీబ్రాండింగ్
[thumb| ఫోర్నెబు, [ఓస్లో|ఓస్లోలో ఈక్వినార్ కార్యాలయ భవనం (2012)]]
2018 మార్చి 15 న వార్షిక సర్వసభ్య సమావేశం ఆమోదం పొందిన తర్వాత స్టాటాయిల్ తన పేరును ఈక్వినార్‌గా మార్చుకుంటున్నట్లు ప్రకటించింది.

2007 - 2019 లమధ్య కంపెనీ భారీ నష్టాలు పొందింది. ఇందులో US-ఆధారిత ఆస్తుల నుండి USD $21.5 బిలియన్లకు పైగా నష్టం వచ్చింది. 2019 లో కంపెనీ టెక్సాస్‌లోని ఈగిల్ ఫోర్డ్‌లోని తన ఆస్తులను రెప్సోల్‌కు $325 మిలియన్లకు విక్రయించింది.

2020 ఆగస్టులో, ఈక్వినార్ తన కొత్త CEOగా ఆండర్స్ ఒపెడల్‌ను నియమించింది. ఆ సంవత్సరం, చమురు ధరలు తగ్గుతున్నందుకు ప్రతిస్పందనగా, యునైటెడ్ స్టేట్స్, కెనడా, యునైటెడ్ కింగ్‌డమ్‌లలో ఉద్యోగుల సంఖ్యను 20%, కాంట్రాక్ట్ ఉద్యోగుల సంఖ్యను సగానికీ తగ్గిస్తున్నట్లు కంపెనీ ప్రకటించింది.

2021 జనవరిలో ఈక్వినార్, BP తో భాగస్వామ్యంలో న్యూయార్క్ నగరానికి ఆఫ్-షోర్ పవన విద్యుత్తును అందించే ఒప్పందాన్ని సొంతం చేసుకుంది. న్యూయార్క్ రాష్ట్రంతో ఒప్పందం ఇప్పటివరకు ఒక అమెరికన్ రాష్ట్రం అందించిన అతిపెద్ద ఆఫ్‌షోర్ విండ్ ఒప్పందం.

2021 ఫిబ్రవరిలో ఈక్వినార్ నార్త్ డకోటాలోని బాకెన్ ఫార్మేషన్‌లోని తన షేల్ ఆస్తులను గ్రేసన్ మిల్ ఎనర్జీకి $900 మిలియన్లకు విక్రయించింది. ఆ నెలలో, ప్రపంచ చమురు ధరల యుద్ధం తరువాత, ఈక్వినార్ అమెరికాలో ఇంధన ఆస్తులను మరింతగా అమ్మే అవకాశాన్ని పరిశీలిస్తోందని కంపెనీ ప్రతినిధి ఒకరు పేర్కొన్నారు.

2021 మేలో ఈక్వినార్, ఇటాలియన్ ఇంధన సంస్థ ఎని లు నార్వే ప్రభుత్వంతో చేసుకున్న ఒప్పందం ప్రకారం ఉత్తర సముద్రంలో తేలియాడే పవన విద్యుత్ కేంద్రాలను అభివృద్ధి చేయడంలో భాగస్వామ్యం కుదుర్చుకుంటున్నట్లు ప్రకటించాయి.

ఉత్తర సముద్రంలోని ఉట్సిరా నార్డ్ ప్రాంతంలో పవన విద్యుత్తు ఉత్పత్తిని కొనుగోలు చేయడానికి 2021 ఈక్వినార్‌లో నార్వేజియన్ పునరుత్పాదక ఇంధన సంస్థ వోర్‌గ్రాన్‌తో భాగస్వామ్యం కుదుర్చుకుంది.

### చమురు, వాయువుల అన్వేషణ, ఉత్పత్తి
thumb| స్టాటాయిల్ అనేది నార్వేజియన్ నార్త్ సీలోని స్టాట్‌ఫ్‌జోర్డ్ యొక్క ఆపరేటర్.
నార్వేజియన్ కాంటినెంటల్ షెల్ఫ్‌లో జరిగే మొత్తం ఉత్పత్తిలో మొత్తం ఉత్పత్తిలో 60% తో ఈక్వినార్, ఈ ప్రాంతం లోని అతిపెద్ద ఆపరేటరు. అది నిర్వహించే క్షేత్రాలు - బ్రేజ్, హేమ్‌డాల్, గ్రేన్, గ్లిట్నే, గుల్‌ఫాక్స్, హీడ్రన్, హల్ద్రా, క్రిస్టిన్, క్విటెబ్‌జోర్న్, మిక్కెల్, న్జోర్డ్, నార్నే, ఓర్మెన్ లాంగే, ఓసెబెర్గ్, స్లీప్‌నర్, స్నోర్రే, స్నోహ్విట్, స్యాట్‌ఫ్జోర్డ్, స్టాఫ్‌జోర్డ్ వెస్లెఫ్రిక్, విగ్డిస్, విసుండ్, వోల్వ్, ఆస్గార్డ్‌లు. కంపెనీకి కోల్‌నెస్, కోర్స్టో, మోంగ్‌స్టాడ్, టిజెల్డ్‌బర్‌గోడెన్, మెల్కోయాలలో ప్రాసెసింగ్ ప్లాంట్లు కూడా ఉన్నాయి.

నార్వేజియన్ ఖండాంతర షెల్ఫ్‌తో పాటు ఈక్వినార్‌‌కు, ఆస్ట్రేలియా, అల్జీరియా, అంగోలా, అజర్‌బైజాన్, బ్రెజిల్, కెనడా, చైనా, లిబియా, నైజీరియా, రష్యా, యునైటెడ్ కింగ్‌డమ్, యునైటెడ్ స్టేట్స్, వెనిజులాలలో చమురు, గ్యాస్ క్షేత్రాలున్నాయి. మెక్సికో, ఖతార్, యునైటెడ్ అరబ్ ఎమిరేట్స్ దేశాలలో కార్యాలయాలను ఏర్పాటు చేసి అక్కడ వ్యాపారం కోసం చూస్తోంది. ఈ కంపెనీకి బెల్జియం, డెన్మార్క్, ఫ్రాన్స్, జర్మనీలలో ప్రాసెసింగ్ ప్లాంట్లు ఉన్నాయి. 2006 లో వాతావరణంలోకి కార్బన్ ఉద్గారాలను తగ్గించే మార్గంగా ప్రపంచంలోనే అతిపెద్ద కార్బన్ సీక్వెస్ట్రేషన్ ప్రాజెక్టును అమలు చేయడానికి స్టాటాయిల్‌కు అనుమతి లభించింది.

ఈక్వినార్ బ్రెజిల్‌లోని ఆఫ్‌షోర్ పెరెగ్రినో చమురు క్షేత్రంలో భాగస్వామి. 2011 లో ఇదిలో ఉత్పత్తి లోకి వచ్చింది. మెక్సికోలోని లోతైన నీటి గల్ఫ్‌లోని గ్రీన్ కాన్యన్ 723 లోని *డీప్ బ్లూ* బావిలో ఈక్వినార్‌‌కు 15.625% వాటా ఉంది. 

ఈక్వినార్‌కు రష్యన్ పెట్రోలియం రంగంలో చాలా కాలంగా చరిత్ర ఉంది. అనేక భాగస్వామ్యాలు కుదుర్చుకుంది గానీ, కంపెనీ రష్యాలో ఎప్పుడూ పెద్ద విజయాన్ని సాధించలేదు. ఇది బారెంట్స్ సముద్రంలోని ష్టోక్మాన్ ప్రాజెక్టుపై గాజ్‌ప్రోమ్, టోటల్‌తో భాగస్వామ్యం కుదుర్చుకుంది. కానీ అధిక ఖర్చులు, తక్కువ గ్యాస్ ధరల కారణంగా దీన్ని నిలిపివేసారు. ఆ తర్వాత అది గాజ్‌ప్రోమ్‌తో భాగస్వామ్యం నుండి రోస్‌నెఫ్ట్‌కు మారింది. రెండు కంపెనీలు రష్యాలోని అనేక ప్రాంతాలలో చమురు కోసం తవ్వకాలు జరిపాయి గానీ, పెద్దగా ఫలితాలేమీ రాలేదు. రష్యా-ఉక్రెయిన్ యుద్ధం సమయంలో రష్యాకు వ్యతిరేకంగా అంతర్జాతీయ ఆంక్షలు ప్రవేశపెట్టిన తర్వాత, ఈక్వినార్‌ తన రష్యన్ కార్యకలాపాలను కొనసాగిస్తూనే, బహిరంగంగా వాటిని ప్రస్తావించకుండా ఉంది. రోస్‌నెఫ్ట్‌తో ఒప్పందం కుదుర్చుకున్న తర్వాత, దాని రష్యన్ ఆస్తులను 2022 సెప్టెంబరులో విక్రయించింది.

నార్వేజియన్ ఆర్థిక శాస్త్ర ప్రొఫెసర్ కార్ల్ ఓవ్ మోయిన్, నార్వేజియన్ వ్యాపార దినపత్రిక *డాగెన్స్ నెరింగ్స్లివ్‌లో*, ఈక్వినార్‌ గురించి, వనరుల శాపం గురించీ ప్రశ్నను లేవనెత్తాడు. నార్వే వంటి మంచి రాజకీయ నిర్మాణాలు కలిగిన దేశాలకు సహజ వనరులు సానుకూలంగా ఉన్నప్పటికీ, అవి మంచి రాజకీయ నిర్మాణాలు లేని దేశాలకు ప్రతికూలంగా ఉన్నాయనీ, సంపద ఉన్నప్పటికీ, తక్కువ ఆర్థిక వృద్ధికి దారితీస్తాయని చాలా ఆర్థిక పరిశోధనలు చూపిస్తున్నాయి. తన సొంత పరిశోధనతో పాటు, పాల్ కొల్లియర్ నుండి కూడా ఇలాంటి ఫలితాలను మోయిన్ ఎత్తి చూపాడు.

### పైప్‌లైన్ కార్యకలాపాలు
ఈక్వినార్‌^కు కాకసస్‌లోని బాకు-టిబిలిసి-సెహాన్ పైప్‌లైన్‌తో పాటు, జీపైప్, స్టాట్‌పైప్, యూరోపైప్ I, యూరోపైప్ II లలోను, నార్వేజియన్ కాంటినెంటల్ షెల్ఫ్ నుండి పశ్చిమ యూరప్ వరకు ఫ్రాన్‌పైప్ వంటి అనేక పైప్‌లైన్‌లలోనూ భాగస్వామ్యం ఉంది. నార్వే నుండి పైప్‌లైన్‌లను గ్యాస్‌లెడ్ నిర్వహిస్తుంది. ఉత్తర సముద్రంలో ఈక్వినార్, ఒస్బెర్గ్ ట్రాన్స్‌పోర్ట్ సిస్టమ్, క్విటెబ్జోర్న్ ఆయిల్ పైప్‌లైన్, హీడ్రన్ గ్యాస్ పైప్‌లైన్, స్లీప్నర్ ఈస్ట్ పైప్‌లైన్, వెస్ట్‌ప్రాసెస్ పైప్‌లైన్‌లను నిర్వహిస్తుంది.

ఈ కంపెనీకి లండన్, స్టాంఫోర్డ్, కనెక్టికట్, సింగపూర్‌లలో ముడి చమురు, శుద్ధి చేసిన పెట్రోలియం ఉత్పత్తులు, సహజ వాయువు ద్రవాల కోసం వ్యాపార కార్యాలయాలు ఉన్నాయి.

### జీవ ఇంధనాలు

### సౌర
ఈక్వినార్‌కు బ్రెజిల్, అర్జెంటీనా, పోలాండ్ తదితర ప్రాంతాలలో సౌర విద్యుత్ ప్రాజెక్టులలో వాటాలున్నాయి. 

### పవన శక్తి
ఈక్వినార్‌, స్కాట్లాండ్ లోని పీటర్‌హెడ్ నుండి  దూరంలో ఉన్న 30-మె.వా.ల హైవిండ్ స్కాట్లాండ్ అనే తేలియాడే పవన విద్యుత్ కేంద్రాన్ని  నడుపుతోంది.   పోలిష్ 1,200-MW బాల్టిక్ స్రోడ్కోవీ III, బాల్టిక్ స్రోడ్కోవీ II ఆఫ్‌షోర్ పవన విద్యుత్తు క్షేత్రాల్లో ఈక్వినార్‌కు 50% వాటా ఉంది. జర్మనీలోని 385-మెగావాట్ల అర్కోనా పవన విద్యుత్ కేంద్రంలో 25% వాటా ఉంది.  ఈక్వినార్‌ 40% వాటాతో షెరింగ్‌హామ్ షోల్ ఆఫ్‌షోర్ విండ్ ఫామ్‌ను నడుపుతోంది. యునైటెడ్ కింగ్‌డమ్‌లోని డాగర్ బ్యాంక్ విండ్ ఫామ్ క్రైక్ బెక్ A, B, టీసైడ్ A విండ్ ఫామ్‌లలో దీనికి 50% వాటా ఉంది.

2025 ఫిబ్రవరిలో ఈక్వినార్, రాబోయే రెండేళ్లలో పునరుత్పాదక వనరులలో పెట్టుబడులను $5 బిలియన్లకు తగ్గిస్తామని ప్రకటించింది. ఇది దాదాపు $10 బిలియన్ల నుండి తగ్గింది.

### పెట్రోల్ బంకులు
ఆ కంపెనీ డెన్మార్క్, స్వీడన్‌లలో ప్రధాన బ్రాండ్ స్టాటాయిల్ కింద ఇంధన స్టేషన్‌లను, 1-2-3 కింద పూర్తిగా ఆటోమేటెడ్ స్టేషన్‌లను, ఇంగో బ్రాండ్ కింద కొన్ని స్టేషన్‌లనూ నిర్వహిస్తోంది. 2007 సెప్టెంబరులో స్టాటాయిల్ అన్ని నార్డిక్ జెట్ స్టేషన్లను కొనేసింది. 2014 వరకు నార్డిక్ స్టేషన్లను కొత్త బ్రాండ్ పేరు ఇంగోగా మార్చే వరకు పాత పేరునే ఉపయోగించింది. 2007 లో నార్స్క్ హైడ్రోను కొనుగోలు చేసిన తరువాత, స్వీడన్‌లో 118 హైడ్రో, యునో-ఎక్స్ ఇంధన స్టేషన్ నెట్‌వర్క్‌లను కూడా నిర్వహించింది. 2009 లో వీటిని ఫిన్నిష్ కంపెనీ St1 కు నార్వేలోని 40 జెట్ స్టేషన్లతో పాటు అమ్మేసింది.

2010 లో, దిగువ స్థాయి కార్యకలాపాలను కొత్త లిస్టెడ్ కంపెనీ స్టాటాయిల్ ఫ్యూయల్ &amp;amp; రిటైల్ కు తరలించారు. మొత్తం మీద స్టాటాయిల్ డెన్మార్క్, ఎస్టోనియా, ఐర్లాండ్, లాట్వియా, లిథువేనియా, నార్వే, పోలాండ్, రష్యా, స్వీడన్‌లలో దాదాపు 2,300 ఇంధన స్టేషన్ సేవలున్నయి. అలాగే ముఖ్యమైన కందెనలు, విమాన ఇంధన కార్యకలాపాలు కూడా ఉన్నాయి.

2012లో కెనడియన్ కంపెనీ అలిమెంటేషన్ కూచే-టార్డ్, స్టాటాయిల్ ఫ్యూయల్ &amp;amp; రిటైల్ కంపెనీని $2.8 బిలియన్లకు కొనుగోలు చేయడానికి అంగీకరించింది. 2016 లో కూచే-టార్డ్ అన్ని ఇంధన స్టేషన్లను సర్కిల్ K బ్రాండ్‌కు మార్చాలని నిర్ణయించుకుంది.

## ఆర్థిక గణాంకాలు
2018 సంవత్సరానికి ఈక్వినార్ ఆదాయం US$79.593 బిలియన్లు కాగా లాభం US$7.535 బిలియన్లు. 2018 అక్టోబరులో దాని షేరు విలువ $18, మార్కెట్ క్యాపిటలైజేషను US$55.5 బిలియన్లు. 2021 నాలుగవ త్రైమాసికంలో ఈక్వినార్ లాభం $15 బిలియన్లు.

## నార్వేజియన్ ప్రభుత్వ భాగస్వామ్యం
ఈక్వినార్‌లో నార్వేజియన్ ప్రభుత్వానికి 67% వాటా ఉంది. దీని వలన కంపెనీపై నార్వేజియన్ ప్రభుత్వానికి మెజారిటీ నియంత్రణ ఉంది. ఈక్వినార్‌ను నిర్వహించే నార్వేజియన్ ప్రభుత్వ సామర్థ్యం, అలాగే ఈక్వినియర్ నార్వేజియన్ ప్రభుత్వానికి డబ్బును ఉత్పత్తి చేయడం, నార్వేజియన్ పౌరులకు శక్తిని అందించడం వంటి కారణాల వల్ల, ఈక్వినార్ నార్వే రాజకీయాల్లో ప్రధాన పాత్ర పోషిస్తుంది.

### నార్వేజియన్ ప్రభుత్వంతో పరస్పర చర్యలు
ఈక్వినార్ కార్యకలాపాల వలన నార్వే ప్రభుత్వానికి 2023లో మొత్తం NOK 1,029.6 బిలియన్లు ($91.83 బిలియన్ USD), 2024లో NOK 701 బిలియన్లు ($62.52 బిలియన్ USD) ఆదాయం వచ్చింది. 2025లో NOK 643 బిలియన్లు ($57.35 బిలియన్ USD) వస్తుందని నార్వే ప్రభుత్వం అంచనా వేసింది. ఈ డబ్బులో ఎక్కువ భాగం పన్నుల నుండి వస్తుంది. నార్వే ప్రభుత్వం పెట్రోలియం నిక్షేపాలపై ప్రత్యేక పన్నును వసూలు చేస్తుంది. ఇది ఈక్వినోర్ చమురు కార్యకలాపాలపై 78% కలిపి ఉపాంత పన్ను రేటుకు సమానం. ఈక్వినార్ పై నార్వేజియన్ ప్రభుత్వ యాజమాన్యం కొన్ని పారిశ్రామిక రంగాలలో, అంటే సహజ వనరులతో కూడిన వాటిలో రాష్ట్ర యాజమాన్యం యొక్క పెద్ద వ్యూహంలో భాగం.  ఈక్వినార్ నుండి వచ్చే ఆదాయం గవర్నమెంట్ పెన్షన్ ఫండ్ గ్లోబల్ (GPFG) లో ఉంచబడుతుంది, ఇది నిర్వహణలో ఉన్న మొత్తం ఆస్తుల పరంగా ప్రపంచంలోనే అతిపెద్ద సింగిల్ సావరిన్ వెల్త్ ఫండ్‌గా మారింది.

### శక్తి పరివర్తన
thumb| పెట్రోలియం నుండి నార్వేజియన్ ప్రభుత్వ ఆదాయాన్ని చూపించే చార్టు. 2022 లో ఆకస్మిక పెరుగుదలను గమనించవచ్చు. స్టాటిస్టిక్స్ నార్వే నుండి డేటా.
2007లో, ఈక్వినోర్ బలా లను మార్చారు. దీని వలన కంపెనీ చమురు, సహజ వాయువు కాకుండా "ఇతర శక్తి రూపాల్లో" వ్యాపారాన్ని కొనసాగించడానికి వీలు ఏర్పడింది.  దీని తర్వాత 2018లో ఈక్వినోర్ పునరుత్పాదక శక్తిపై ఈ దృష్టిని ప్రతిబింబించేలా స్టాటాయిల్ నుండి ఈక్వినోర్‌గా రీబ్రాండ్ చేసింది. 2020 లో ఈక్వినోర్, 2050 నాటికి కార్బన్ తటస్థతను చేరుకోవడానికి ఒక ప్రణాళికను ప్రచురించింది. అయితే, 2022లో ఈక్వినార్‌కు చమురు నుండి వచ్చే లాభాలు గణనీయంగా పెరిగాయి. దీనికి కారణం 2022లో ఉక్రెయిన్‌పై రష్యా దండయాత్ర, దాని ఫలితంగా EUలో రష్యన్ సహజ వాయువుపై నిషేధం విధించడమూ కారణమని ఆర్థికవేత్తలు చెబుతున్నారు.  2023లో ఈక్వినోర్ ఆదాయం తగ్గింది. ఇది పునరుత్పాదక శక్తిలో పెట్టిన పెట్టుబడులు దీనికి కొంత కారణం. అయితే, తక్కువ ఆదాయం ఉన్నప్పటికీ ఈక్వినోర్ పునరుత్పాదక శక్తి వైపు అడుగులు వేస్తూనే ఉండడాన్ని నార్వే ప్రధాన మంత్రి జోనాస్ గహర్ స్టోయిర్ సమర్థించాడు.

## వివాదాలు

### మోంగ్‌స్టాడ్ కుంభకోణం
1987 నవంబరులో మోంగ్‌స్టాడ్ శుద్ధి కర్మాగారంలో దాదాపు $780 మిలియన్ల విలువైన అధిక వ్యయం జరగడంతో బోర్డులోని అనేక మంది సభ్యులు రాజీనామా చేశారు. నార్వేజియన్ పత్రికలలో ఇది ఒక పెద్ద కుంభకోణంగా ప్రచురితమైంది.

### కార్రిబ్ గ్యాస్ ప్రాజెక్టు
ఐర్లాండ్‌లోని కౌంటీ మాయో వాయవ్య తీరంలో సహజ వాయువు క్షేత్రాన్ని అభివృద్ధి చేస్తున్న కారిబ్ గ్యాస్ ప్రాజెక్టులో ఈక్వినార్‌, రాయల్ డచ్ షెల్ కంపెనీకి భాగస్వామి. తమను తగినంతగా సంప్రదించలేదనీ, పైప్‌లైన్ ప్రమాదాన్ని కలిగిస్తుందనీ పౌరులు ఈ ప్రాజెక్టును నిరసించారు.  ఈ ప్రాజెక్టులో జోక్యం చేసుకోకుండా విధించిన తాత్కాలిక కోర్టు నిషేధాన్ని పాటించడానికి నిరాకరించడంతో, రోస్‌పోర్ట్‌కు చెందిన ఐదుగురు వ్యక్తులను కోర్టు ధిక్కార నేరం కింద 2005 వేసవిలో జైలులో పెట్టారు.  తదనంతరం జరిగిన నిరసనలు ప్రాజెక్టును వ్యతిరేకిస్తూ షెల్ టు సీ ప్రచారానికి దారితీశాయి. 2021 నవంబరులో ఈక్వినార్ తన 36.5% వాటాను వెర్మిలియన్ ఎనర్జీకి $434 మిలియన్లకు (€382 మిలియన్లు) విక్రయించి ప్రాజెక్టు నుండి నిష్క్రమించింది.

### అవినీతి కేసు: ఇరాన్
**స్టాటాయిల్ అవినీతి కేసు** 2002 - 2003 మధ్య ఇరాన్‌లో కంపెనీకి లాభదాయకమైన చమురు ఒప్పందాలను పొందే ప్రయత్నంలో స్టాటాయిల్ దుష్ప్రవర్తనకూ, లంచాలకూ పాల్పడింది. దీనిని **స్టాటాయిల్** - **హోర్టన్ కేసు** ( నార్వేజియన్ : స్టాటాయిల్స్ హోర్టన్-సాక్)  అని కూడా అంటారు. 2004 జూన్ 29 న నార్వేజియన్ కోర్టులు స్టాటాయిల్‌ను అవినీతికి పాల్పడినట్లు నిర్ధారించాయి. జరిమానాగా NOK 20 మిలియన్లను చెల్లించాలని ఆదేశించాయి.  2006 అక్టోబరు 13 న ఈ కేసులో తన ప్రమేయం కోసం స్టాటాయిల్ అమెరికా అధికారులతో ఒక ఒప్పందానికి రాగా, US కోర్టు US$21 మిలియన్లను జరిమానా చెల్లించాలని ఆదేశించింది.

### నార్త్ సీ ఆయిల్ ప్రాజెక్టులు
2011 మార్చిలో, స్టాటాయిల్ రెండు నార్త్ సీ ఆయిల్ ఫీల్డ్ ప్రాజెక్టుల పనులను నిలిపివేసి, వేలాది మంది ఉద్యోగులను తొలగించింది. ఈ రంగంపై యునైటెడ్ కింగ్‌డం £2 బిలియన్ల పన్ను విధించడం వలన ఇలా చెయ్యాల్సి వచ్చింది.

## స్పాన్సర్షిప్
*మోర్గెండజెన్స్ హెల్టర్* (రేపటి హీరోలు) కార్యక్రమం ద్వారా కళ, విద్య, క్రీడలలో ప్రతిభావంతులను ఈక్వినార్‌ స్పాన్సర్ చేస్తుంది. 

ఈ కార్యక్రమంలో సంగీతానికి రెండు బహుమతులు ఉన్నాయి. 2013 నాటికి, రెండు అవార్డులకు గ్రాంటుగా 1 మిలియన్ NOK (సుమారు $95,000) ఇస్తారు. స్టాటాయిల్ శాస్త్రీయ సంగీత అవార్డును 1999 నుండి ప్రదానం చేస్తున్నారు. నార్వేజియన్ పాప్ / రాక్ కళాకారుడు లేదా బృందానికి 2008 నుండి బై:లార్మ్ ఫెస్టివల్ సందర్భంగా స్టాటాయిల్ స్టైఫండ్ ఇస్తున్నారు. అంతర్జాతీయ కెరీర్‌ను ప్రోత్సహించడానికి దీన్ని ఉద్దేశించారు.

ఈ కార్యక్రమంలో 2007 నుండి ప్రతి రెండు సంవత్సరాలకు నార్వేలోని ప్రతిభావంతులైన కళాకారుడికి ప్రదానం చేసే *స్టాటాయిల్స్ కున్‌స్ట్‌ప్రిస్* అనే కళా బహుమతి కూడా ఉంది. ఈ గ్రాంట్ 500,000 NOK (సుమారు $48,000), నార్వేలో ఈ రకమైన బహుమతుల్లో ఇది అతిపెద్దది.

క్రీడల స్పాన్సర్‌షిప్‌లో ఫుట్‌బాల్, స్కీయింగ్‌లకు మద్దతు ఉంటుంది. విద్యకు స్పాన్సర్షిప్ సామాన్య శాస్త్రాలపై దృష్టి పెడుతుంది. నార్వేలోని ఉన్నత పాఠశాల విద్యార్థుల కోసం వార్షిక పోటీని కూడా నిర్వహిస్తుంది. ఈ పోటీలో *స్టాటాయిల్స్ రియల్‌ఫాగ్‌స్ప్రిస్* పురస్కారం ఇస్తారు.

## మూలాలు

వర్గం:నార్వే వ్యాపార సంస్థలు